Turkish Airlines

Turkish Airlines () on vuonna 1933 perustettu Turkin kansallinen lentoyhtiö. Yhtiön kotikenttänä toimii Istanbulin lentoasema Arnavutköyn piirissä, Istanbulissa. Turkish Airlines on maailman suurin lentoyhtiö kohteiden lukumäärän perusteella. Se on myös ollut muun muassa Manchester Unitedin, FC Barcelonan ja Helsingin IFK:n sponsori. Turkish Airlines on valittu Euroopan parhaaksi lentoyhtiöksi vuosina 2011 (9. kaikista), 2012 (7. kaikista) ja 2013 (9. kaikista). Skytrax suoritti arvion vuonna 2012.http://www.skyscanner.fi/lentoyhtio/lentoyhtio-turkish-airlines-tk.html Myös vuonna 2015 Turkish Airlines sai Skytraxin Passenger Choice Awardsin Euroopan parhaana lentoyhtiönä (4. kaikista). Ainakin Aasian lennoilla yhtiö käyttää perinteisiä metallisia ruokailuvälineitä liharuokien syömisen tukemiseksi: ne eivät taivu uuneissa lämmitetyissä liharuuissa, joiden tarjoilurasian kannessa on alumiininen folio. Turkish Airlinesin lusikka, haarukka ja veitsi eivät kuitenkaan ole perinteisen kovametallisia vaan lähinnä peltisiä. Yleensä 2010-luvulla eurooppalaisten lentoyhtiöiden ruokailuvälineet ovat muovisia, jotka saattavat taipua lämmitetyissä liharuuissa. Yhtiö ilmoitti aloittavansa Airbus A330 -koneella lennot Helsinkiin. Nykyisin Turkish Airlines lentää reittiä Boeing 737- ja Airbus A321 -koneilla. Yhtiö lentää viikossa 14 vuoroa ja kapasiteetti kasvanut noin 30 %. Yhtiö ilmoitti avaavaansa reitin Rovaniemen lentoasemalle marraskuussa 2019. == Kohteet == Turkish Airlines lentää 155 kohteeseen, joista 32 on kotimaan lentoja. Ankaraan se lentää 106 kertaa viikossa, Izmiriin lähes 100, Antalyaan 65 ja Adanaan 55 kertaa. Turkish Airlines omistaa AnadoluJetin. Sen tärkeimmät kilpailijat ovat Atlasjet, Onur Air, Pegasus ja SunExpress. Yhtiön solmukohta on Istanbulissa Atatürkin kansainvälinen lentoasema. Sen reittinä on myös Atlantin valtameri, jonka yli se lentää New Yorkiin, Chicagoon ja Los Angelesiin. Aasiaan se lentää muun muassa Bangkokiin, Pekingiin, Hongkongiin, Karachiin, Mumbaihin, New Delhiin, Osakaan, Souliin, Shanghaihin, Singaporeen ja Tokioon. == Laivasto == === Nykyinen laivasto === Lokakuussa 2022 Turkish Airlinesin laivasto koostuu seuraavista konetyypeistä. Laivaston keski-ikä on 7,8 vuotta. Turkish Airlinesin laivasto Konetyyppi Lukumäärä Tilauksia Matkustajapaikkoja Huomautuksia Airbus A319-100 6 — 132 Airbus A320-200 11 — 150 159 Airbus A321-200 66 — 178 180 194 Airbus A321neo 34 54 182 Toimitukset vuoteen 2023 asti. Airbus A330-200 13 — 220 250 279 Airbus A330-300 37 — 289 305 Airbus A350-900 11 14 329 Boeing 737-800 40 — 151 165 189 Boeing 737-900ER 15 — 151 169 Boeing 737 MAX 8 20 5 151 Boeing 737 MAX 9 5 5 169 Boeing 777-300ER 33 — 349 400 Boeing 787-9 15 10 300 Yhteensä 306 88 Turkish Cargon rahtilaivasto Konetyyppi Lukumäärä Tilauksia Huomautuksia Airbus A310-300F 2 — Airbus A330-200F 10 — Boeing 777F 8 — Yhteensä 20 0 === Laivaston laajentaminen === 14\. lokakuuta 2008 Turkish Airlines esitti yhden maailman suurimmista kaupallisten lentokoneiden hankintatarjouksista. Suunnitelma, joka sittemmin siirtyi 17. joulukuuhun 2008, oli ostaa 105 konetta, joiden hinta on noin 6 miljardia dollaria. Näistä koneista 35 oli pitkän matkan ja 70 keskipitkän matkan koneita. Turkish Airlines tulee tilaamaan nämä lentokoneet Paris Air Fairissa. == Onnettomuudet == * 3. maaliskuuta 1974 Turkish Airlinesin lento 981 syöksyi Emeronvillen metsään Ranskassa. Kaikki koneessa olleet 346 ihmistä saivat surmansa. Onnettomuus oli aikansa pahin ennen Teneriffan lentoturmaa. Kone oli DC-10. * 25. helmikuuta 2009 Turkish Airlinesin lento 1951 – Turkish Airlinesin Boeing 737-800 joutui onnettomuuteen Schipholin lentoasemalla. Yhdeksän ihmistä kuoli, mukaan lukien kolme lentäjää. Koneessa oli 135 matkustajaa. Kone hajosi kolmeen osaan. Yhtiölle on vuoden 1959 jälkeen sattunut myös 13 muuta ihmishenkiä vaatinutta onnettomuutta. * 16. tammikuuta 2017 Turkish Airlinesin lento 6491 putosi Kirgisiassa. Onnettomuudessa kuoli 39 ihmistä, joista 35 oli maassa. Kone oli Boeing 747-400F. Tiedosto:Dc10-ta3a.png|Tietokonemallinnus Turkish Airlinesin lennosta 981 hetki sen jäl­keen kun las­ti­luuk­kuun tuli vika jon­ka jäl­keen se syök­syi Emernonvillen met­sään Rans­kassa. Tiedosto:Crash Turkish Airlines TK 1951 cockpit 2.jpg|Turkish Airlinesin lennon 1951 nok­ka maa­han syök­syn jäl­keen Schipholin len­to­ase­mal­la. Tiedosto:Turkish Airlines Flight 6491 tail wreckage.jpg|Turkish Airlinesin len­non TK6491 hyl­ky Kir­gi­si­as­sa. Onnettomuudessa kuoli 35 ihmistä maassa ja koneen neljä henkinen miehistö. == Lähteet == == Aiheesta muualla == *Turkish Airlines *Turkish Airlines Maintenance Center Luokka:Turkkilaiset lentoyhtiöt Luokka:Kansalliset lentoyhtiöt Luokka:Seulonnan keskeiset artikkelit Luokka:Star Alliance Luokka:Turkkilaiset valtionyhtiöt